

REPUBLIKA HRVATSKA

DUBROVAČKO – NERETVANSKA ŽUPANIJA

**GRAD DUBROVNIK**

**G r a d s k o v i j e ć e**

**Odbor za izbor i imenovanja**

KLASA: 550-01/18-02/01

URBROJ: 2117/01-09-19-08

Dubrovniku, 14. siječnja 2019.

Na temelju članka 10. stavak 5. Zakona o savjetima mladih („Narodne novine“, broj 41/14.) i članka 7. Odluke o osnivanju Savjeta mladih Grada Dubrovnika („Službeni glasnik Grada Dubrovnika“, broj 19/18), Odbor za izbor i imenovanje Gradskog vijeća Grada Dubrovnika na sjednici, održanoj 14. siječnja 2019., utvrdilo je

**I Z V J E Š Ć E**

**o provjeri formalnih uvjeta i liste kandidata**

**za Savjet mladih Grada Dubrovnika**

Temeljem članka 6. Zakona o savjetima mladih („Narodne novine“, broj41/14.) Gradsko vijeće Grada Dubrovnika donijelo je Odluku o osnivanju Savjeta mladih Grada Dubrovnika („Službeni glasnik Grada Dubrovnika“, broj 19/18.) kao savjetodavno tijelo Grada Dubrovnika, koje promiče i zagovara prava, potrebe i interese mladih u cilju njihovog sudjelovanja u odlučivanju o upravljanju javnim poslovima od interesa i značaja za mlade, aktivno uključivanje mladih u javni život te informiranje i savjetovanje mladih Grada Dubrovnika.

Gradsko vijeće Grada Dubrovnika na 16. sjednici, održanoj 10. rujna 2018. godine , donijelo je Odluku o osnivanju Savjeta mladih Grada Dubrovnika („Službeni glasnik Grada Dubrovnika“, broj 19/18) . Na temelju navedene Odluke, raspisan je Javni poziv za isticanje kandidatura za članove i zamjenika članova Savjeta mladih Grada Dubrovnika objavljen na službenim mrežnim stranicama Grada Dubrovnika i u sredstvima javnog priopćavanja. Rok za podnošenje prijedloga kandidata za članove i zamjenike članova Gradskog savjeta mladih Grada Dubrovnika s odgovarajućom dokumentacijom bio je petnaest dana od dana objave na službenim mrežnim stranicama Grada Dubrovnika i u sredstvima javnog priopćavanja.

**Broj, sastav i način izbora članova Gradskog savjeta mladih Grada Dubrovnika**

Savjet mladih Grada Dubrovnika ima jedanaest (11) članova uključujući predsjednika i zamjenika predsjednika.

Kandidate za članove Savjeta mogu predlagati udruge koje su sukladno statutu, ciljevima i djelatnostima opredijeljene za rad s mladima i za mlade, učenička vijeća, studentski zborovi, pomladci političkih stranaka, sindikalnih ili strukovnih organizaciju u Republici Hrvatskoj te neformalne skupine mladih.

U slučaju kada je predlagatelj kandidature neformalna skupina mladih, ta skupina mora imati najmanje četrdeset (40) mladih.

Ovlašteni predlagatelji kandidatura dužni su prilikom isticanja kandidatura za članove Savjeta predložiti i zamjenika za svakog kandidata za člana Savjeta.

Jedan predlagatelj može predložiti najviše tri (3) kandidata.

Ako predlaže više od jednog kandidata ovlašteni predlagatelj mora kada je to moguće voditi brigu o ravnopravnoj zastupljenosti oba spola.

Prijedlog kandidata za člana Savjeta mora:

* biti u pisanom obliku i obrazložen,
* sadržavati osobne podatke i druge podatke o kandidatu koji su važni za odlučivanje o izboru (aktivnosti kod predlagatelja i sl.),
* sadržavati osnovne podatke o predlagatelju,
* sadržavati potpisanu izjavu kandidata o prihvatu prijedloga za izbor članova Savjeta.

Prijedlog se podnosi na propisanoj prijavnici objavljenoj na web stranici Grada Dubrovnika – www. dubrovnik.hr i u pisarnici Grada Dubrovnika.

Nakon isteka roka za podnošenje prijava, a sukladno članku 7. Odluke o osnivanju Savjeta mladih Grada Dubrovnika, Odbor za izbor i imenovanje Gradskog vijeća Grada Dubrovnika, na sjednici održanoj 14. siječnja 2019., obavio je provjeru formalnih uvjeta prijavljenih kandidata te utvrdio slijedeće:

Na javni poziv za isticanje kandidature za izbor članova Savjeta mladih Grada Dubrovnika, kandidaturu su podnijeli sljedeći ovlašteni predlagatelji:

1. UR INSTITUT – PAULA ŠUTIĆ – član i MARGARITA KOŠI – zamjenica člana
2. DUSTRA – RAFAEL BARKIĐIJA – član i MARKO LJUTIĆ – zamjenik člana,
3. SKAC DU – IVO ROKO – član i LUKA KOVAČ – zamjenik člana,
4. UDRUGA MLADIH ORLANDO – JELENA BRBORA – član i REA DESNICA – zamjenica člana,
5. SDP – IVAN TROPAN – član i DAVOR PIŠTALO – zamjenik člana,
6. CRVENI KRIŽ – PETRA ANDRIĆ - član I TONI CRNJAK – zamjenik člana,
7. CENTAR ZA KARIJERE MLADIH – MARKO ŽMIRAK – član i EMILIO BUTIGAN – zamjenik člana,
8. UDRUGA MARO I BARO – BELINDA MARIĆ – član i BETINA BOŠNJAK – zamjenik člana,
9. ERASMUS STUDENT NETWORK - IVANA GRKEŠ – član i VLAHO GRBIĆ – zamjenik člana,
10. BONSAI – DORA SUŠIĆ – član i KATARINA STORIĆ – zamjenik člana,
11. UDRUGA LUPUS – TOMISLAV VUKŠIĆ – član i IVAN VUKŠIĆ – zamjenik člana,
12. HDZ – KARMEN ŽUVELA – član i MISLAV ČAGALJ – zamjenik člana,
13. DVD MRAVINJAC – PAULO MILIĆ – član i LUKA LAZIBAT – zamjenik člana,
14. VOLKSWAGEN KLUB – ANA BUTIGAN – član i JELENA MAJKOVICA – zamjenik člana,
15. STUDENTSKI ZBOR I – KRISTINA RAGUŽ VODENAC – član i ĐURO RAJKOVIĆ - zamjenik člana,
16. STUDENTSKI ZBOR II – NIKŠA RAJEVAC – član i TOMISLAV WOKAUNN – zamjenik člana,
17. UDRUGA PRIJATELJA MRČEVA „SEMIN“ – TEA LENZ – član i MARIS GAVRANIĆ – zamjenik člana,
18. POMORSKO -TEHNIČKA ŠKOLA – HRVOJE NJAVRO – član i BORNA KAZNAČIĆ – zamjenik člana,
19. AVCD DUBROVNIK – STJEPAN SRHOJ – član i MIRNES ĐUGUM – zamjenik člana

Odbor za izbor i imenovanje Gradskog vijeća Grada Dubrovnika utvrdio je da prijedlozi kandidati zadovoljavaju sljedeće uvjete:

* naziv i sjedište ovlaštenog predlagatelja, odnosno popis mladih koji čine neformalnu skupinu mladih
* podatke o kandidatu i njegovom zamjeniku (ime i prezime, dan mjesec, godina i
* mjesto rođenja, adresa prebivališta ili boravišta na području Grada Dubrovnika)
* obrazloženje prijedloga iz kojeg je razvidno zbog čega se kandidat predlaže
* potpis ovlaštene osobe predlagatelja, a ukoliko se radi o neformalnoj skupini mladih prijedlog potpisuje najmanje 40 mladih

Izvješće o provjeri formalnih uvjeta prijavljenih kandidata za Savjet mladih Grada Dubrovnika, Odbor za izbor i imenovanja Gradskog vijeća Grada Dubrovnika dostavlja Gradskom vijeću Grada Dubrovnika na daljnje postupanje te objavljuje na službenim mrežnim stranicama Grada Dubrovnika i u sredstvima javnog priopćavanja.

Predsjednik Odbora:

mr.sc. Marko Potrebica, v. r.